kardosdrur/scandi-wiki huggingface dataset:
Richard Boone (musiker)

Richard Bently Boone (24. februar 1930 i Little Rock, USA – 8. februar 1999 i København) var en amerikansk/dansk jazzmusiker, trombonist og sanger. Han blev født i Little Rock, Arkansas og meldte sig til hæren, hvor han spillede i forskellige militære bands indtil 1953. Han forlod hæren og flyttet til Los Angeles, Californien i 1958. Fra 1961 til 1966, turnerede han rundt med sanger Della Reese og derefter spillet med Count Basie fra 1966 til 1969. I 1970 emigrerede han til Danmark. I 1972 han blev medlem af Danmarks Radios Big Band og spillede med dem indtil 1985. I 1987 knyttede han trioen Sophisticated Ladies til sig som backing: Marie Louise Schmidt (piano), Helle Marstrand (bas) og Benita Haastrup (trommer). Trioen fortsatte efter hans død og kunne i 2012 fejre 25 års jubilæum.

Han døde den 8. februar 1999 i København og ligger begravet på Assistens Kirkegård.

Richard B. Boones private samling er i dag placeret i jazzsamlingerne ved Syddansk Universitetsbibliotek.

Eksterne henvisninger 
 
 
 

Jazzvokalister fra USA
Jazztrombonister fra USA
Personer fra Little Rock, Arkansas
Hov Vig

Hov Vig er et naturreservat som ligger i Odsherred Kommune på Sjælland.
Området er et menneskeskabt vådområde med et enestående fugleliv. Det blev anlagt som et inddæmningsprojekt som blev påbegyndt i 1870, men efter et digegennembrud i 1902 erkendte man at jordbunden ikke var særligt frugtbar. 
I dag er Hov Vig fredet og udlagt som Natura 2000-område nr. 164 Hov Vig og som 
et EF-fuglebeskyttelsesområde (F97)

Kilder og henvisninger

Fredede arealer i Danmark
Natura 2000-planer
Odsherred Kommunes geografi
Mellemfranken

Mellemfranken (Francia Media) var et vesteuropæisk kongerige, der eksistere fra 843 til 855. Landet er også kendt som Mellemriget , Det mellemfrankiske Rige eller Det mellemfrankiske Kongerige.

Rigets udstrækning 
Mellemfranken var eet sammenhængende landområde fra Rom i syd til Nordsøen i nord. 
Riget omfattede den nordlige og mellemste del af den italienske halvø samt landet langs floderne Rhône og Rhinen.

Landet bestod af store dele af Italien, Vestschweiz, Sydøst- og Østfrankrig, de tyske områder ved Rhinen, Luxembourg, Belgien (undtagen den flamske kyst) og Holland. Desuden gjorde Mellemfranken krav på Frisland, men de små frisiske stater stod under dansk beskyttelse.

Rigets oprettelse og deling 
Landet har kun haft én konge, nemlig Lothar 1., der også var kejser. 

Ved Ludvig den Frommes død i 840 ønskede hans ældste søn Lothar at efterfølge sin far som kejser og som Frankerrigets konge, men han kom i krig med sine brødre om arvefølgen. 
Ved Freden i Verdun i 843 fik Karl den Skaldede tilkendt Vestfranken, mens Ludvig den Tyske fik Østfranken. Lothar beholdt kejsertitlen og Mellemfranken. 
 
Efter Lothars død i 855 blev riget delt mellem hans sønner. Ludvig 2. fik Italien og kejsertitlen. Karl af Provence fik Provence og området nord herfor. (Dette område er nu delt mellem Frankrig og Schweiz), mens Lothar 2. fik Lothringen.

Tysk-fransk rivalisering 
I de følgende århundreder forsøgte både Vestfranken (senere Frankrig) og Østfranken (senere Tyskland) at erobre de mellemfrankiske landområder. Omkring år 1000 stod det meste af området under tysk-romersk overhøjhed. Senere erobrede Frankrig store dele af det tidligere Mellemfranken. Resten hører i dag under Tyskland, Italien og række mindre stater (Schweiz, Luxembourg, Belgien og Holland).

Mittelfranken i Tyskland 
Mellemfranken må ikke forveksles med Mittelfranken (Media Franconia), der er et regeringsdistrikt omkring Nürnberg. Mittelfranken er det sydligste af de frankiske distrikter i Bayern.

Forhenværende europæiske lande
Frankrigs historie
Italiens historie
Nederlandenes historie
Tysklands historie
Frankrig i middelalderen
Tyskland i middelalderen
Nederlandene i middelalderen
9. århundrede
Etableret i 843
Ophørt i 855
Helen Beim

Helen Beim (født 24. april 1943 i København) er en dansk politiker, der tidligere har været medlem af Folketinget og Roskilde Amtsråd og nu er byrådsmedlem i Roskilde Kommune, valgt for Socialdemokraterne.

Beim blev matematisk student fra Efterslægtselskabets Skole i 1962 og blev uddannet lærer fra Københavns Dag- og Aftenseminarium i 1968. Hun arbejdede som lærer ved Kirkebjerg Skole i Vanløse fra 1966 og ved Margretheskolen i Gundsømagle fra 1974.

Den politiske karriere begyndte som medlem af kommunalbestyrelsen i Gundsø i 1978. Helen Beim var formand for kommunens tekniske udvalg fra 1981-1985 og for socialudvalget 1986-1988. Hun blev opstillet til Folketinget i Roskildekredsen i 1984, og ved folketingsvalget 8. september 1987 blev hun valgt. Hun var medlem af Folketinget frem til 20. november 2001, hvor hun blev valgt til Roskilde Amtsråd. Siden november 2005 har hun været medlem af Roskilde Byråd.

Kilder
 Biografi hos Folketinget.dk

Eksterne henvisninger
 Gammelt portrætfoto

Tidligere folketingsmedlemmer fra Socialdemokraterne
Folketingsmedlemmer i 1980'erne
Folketingsmedlemmer i 1990'erne
Folketingsmedlemmer i 2000'erne
Amtsrådsmedlemmer fra Socialdemokraterne
Personer fra København
Kommunalbestyrelsesmedlemmer fra Socialdemokraterne
Medlemmer af Roskilde Byråd
Tour de France 1907

Tour de France 1907 var Tour de Frances 5. udgave og den første udgave hvor en cykelrytter fra Luxembourg sluttede i top 10. Løbet blev kørt fra den 8. juli og sluttede 4. august, og ruten var i alt på 4488 km og blev kørt med en gennemsnitsfart på 28,47 km/t. Vinderen fra 1906, René Pottier, havde begået selvmord og kunne derfor ikke forsvare sin titel. Émile Georget var tæt på at vinde løbet, men han blev straffet for at have lånt en cykel. Det resulterede i at den hidtil ukendte rytter Lucien Petit-Breton vandt løbet. Lucien Petit-Breton var i rytterkategorien "poinçonnée" hvilket betød, at han ikke have noget hjælp fra et cykelhold og derfor ikke var berettiget til mekanikerhjælp. Udover at vinde hele løbet, vandt Lucien Petit-Breton også to etaper undervejs. I modsætningen til forrige udgave af løbet, var 1907-udgaven fri for sabotage, men som tidligere år var stadig en del snyderi.

Etaper

Resultater 
92 ryttere var til start i Tour de France 1907, men kun 33 nåede i mål.

Eksterne henvisninger 

Om Tour de France 1907

1907
Sport i 1907
VM i floorball for damer 2005

VM i floorball for damer 2005 var det femte officielle Verdensmesterskab i floorball for damelandshold, arrangeret af IFF. Mesterskabet blev afholdt i Singapore fra 28. maj til 5. juni. Der blev spillet kampe i både A-divisionen og B-divisionen.

B-divisionen 
9 lande deltog i B-divisionens VM. Georgien skulle have deltaget for første gang, men måtte trække sig fra konkurrencen. Der bleg først spillet gruppe spil, med 4 i den ene gruppe og 5 i den anden. Danmark, Singapore, Tyskland og USA gik videre fra gruppespillet.

B semifinaler

= B Finale 

 Danmark oprykker til A-divisionen ved VM 2007

A-divisionen 
8 hold deltog. Der blev først spillet gruppespil med 4 hold i hver pulje.

Resultater Gruppe A

Tabel Gruppe A 

 Sverige og Norge går videre til semifinalerne.

Resultater Gruppe B

Tabel Gruppe A 

 Finland og Schweiz går videre til semifinalerne.

Nedrykningskamp 

 Japan nedrykker til B-divisionen ved VM 2007

Semifinaler

Bronzekamp

Finale

Medaljer 

2005
Sport i 2005
Émile Georget

Émile Georget (21. september 1881, Bossay-sur-Claise – 16. oktober 1960, Châtellerault) var fransk cykelrytter

Væsentlige resultater

Tour de France 
 Tour de France 1905: 4. plads.
 Tour de France 1906: 5. plads, 1 etapesejr.
 Tour de France 1907: 3. plads, 6 etapesejre.
 Tour de France 1908: Udgik under 2. etape.
 Tour de France 1910: Udgik under 12. etape, 1 etapesejr.
 Tour de France 1911: 3. plads, 1 etapesejr
 Tour de France 1912: Udgik under 3. etape.
 Tour de France 1913: Udgik under 4. etape.
 Tour de France 1914: 6. plads.

Sejre 
 1910: Fransk mester på landevej
 1910: Bordeaux-Paris
 1911: Paris-Brest-Paris
 1912: Bordeaux-Paris
 1906: Bruxelles' 24 timers løb: (sammen med hans bror Léon Georget)
 1907: Paris-Hesdin
 1909: Paris-La Flèche
 1911: Circuit de Touraine

Andre resultater 
 2. plads i Milan-Sanremo 1909.
 3. plads i Paris-Tours 1907, Bordeaux-Paris 1908 og Paris-Tours 1911.
 Vinder af seksdagsløbet i Toulouse 1907 med hans bror Léon Georget

Eksterne henvisninger 

Mandlige cykelryttere fra Frankrig
Østfranken

Østfranken (regnum francorum orientalium) var et europæisk kongerige, der eksisterede fra 843 til 962. Landet er også kendt som Det østfrankiske Rige eller Det østfrankiske Kongerige. Østfranken blev forgænger både for det tysk-romerske rige og for nutidens Tyskland.

Rigets udstrækning 
Fra starten i 843 omfattede riget den del af Vesttyskland, der ligger øst for Rhinen, og som ikke var frisisk eller slesvigsk, Thüringen, Østrig, Liechtenstein og den østlige del af Schweiz. Desuden hørte tre bispedømmer (Mainz, Worms og Speyer) vest for Rhinen med til riget.
Store landområder mod øst og syd samt mindre områder mod vest kom hurtigt under østfrankisk indflydelse.

Stammehertugdømmer 
Østfranken var opdelt i fem stammehertugdømmer: Bayern, Thüringen, Sachsen, Franken og Schwaben (eller Alemannien). 

I 870 blev det oprindeligt mellemfrankiske hertugdømme Lothringen delt mellem Øst- og Vestfranken. I 880 blev resten af Lothringen østfrankisk. Frem til områdets deling i 2 hertugdømmer i 959 fungerede Lothringen på linje med de oprindelige stammehertugdømmer. 

Friserne kom formelt under Østfranken i 870, men de var blevet lovet, at de aldrig skulle have andre herrer end kongen. Samtidigt stod friserne under dansk beskyttelse. Derfor blev de små frisiske stater ikke indlemmet i noget stammehertugdømme.

Udvidelser med øst og syd 
I de slaviske og avareriske områder ved østgrænsen blev der oprettet markgrevskaber. Det lykkedes flere af de østfrankiske konger at blive både konger i Italien og romerske kejsere. 
 
Otto den Store blev valgt som kejser i 962. I nutiden betragtes Otto den Store som det tysk-romerske riges grundlægger. Navnet Østfranken gik dog først af brug omkring 100 år efter Ottos død.

Konger i Østfranken 
 814-840: Ludvig den Fromme (også kejser og konge af det senere Vestfranken)
 840-876: Ludvig den Tyske
 876-880: Karloman af Bayern (medkonge) (også konge af Italien 877-879)
 876-880: Ludvig den Yngre (medkonge)
 876-880: Karl den Tykke (medkonge)
 880-882: Ludvig den Yngre (medkonge)
 880-882: Karl den Tykke (medkonge)
 882-887: Karl den Tykke (enekonge) (også kejser fra 881, konge af Italien fra 879 og Vestfranken fra 884)
 887-899: Arnulf af Kärnten (også kejser fra 896, konge af Italien fra 894 og konge af Lothringen fra 887)
 900-911: Ludvig Barn
 911-918: Konrad den Yngre
 919-936: Henrik Fuglefænger
 936-973: Otto den Store (også kejser fra 962 og konge af Italien fra 966)
(Nogle af de østfrankiske hertuger kaldte sig også konger)

Tidligere tyske stater
Tysklands historie
Østrigs historie
Tyskland i middelalderen
9. århundrede
10. århundrede
Europa i 900-tallet
Gunnar Tolnæs

Gunnar Tolnæs (7. december 1879 – 9. november 1940) var en norsk skuespiller.

Han scenedebuterede i 1906 og havde derefter en lang teaterkarriere på mange forskellige norske teatre, og gæsteoptræden også i København.

Han filmdebuterede i 1914 i en svenskproduceret stumfilm. I 1915 kom han til Nordisk Film i Danmark hvor han afløste Valdemar Psilander som selskabets hovedstjerne. I alt medspillede han i 27 danske stumfilm.

Filmografi

Eksterne henvisninger 
 

Skuespillere fra Norge
Stumfilmskuespillere fra Norge
Musikalitet

At besidde musikalitet vil sige, at man har " ... evnen til at opfatte mangfoldigheden som enhed" , eller set fra en pædagogisk vinkel: "musikkalitet er evnen til at opleve enhed(er) i mangfoldigheden." – "Men der eksisterer ikke en objektiv definition på begrebet musikalitet ved optagelsesprøven til konservatorierne, hvor kriteriet for at komme ind ellers bl.a. er musikalitet og talent, ..." .

Musikalitet er et begreb for forskellige evner som oftest i forbindelse med musik, men begrebet gælder også udenfor musikkens verden. Man kan tale om musikalitet i et digt eller roman. Man kan tale om musikalitet i den måde man bevæger sig på, for eksempel i dans, løb eller bare den måde mennesker bevæger sig på. Man kan sågar tale om fælles musikalitet i den måde mennesker er sammen på eller mangel derpå.

Begrebet musikalitet omfatter i musikalsk sammenhæng evnen til at opfatte forskelle i tonehøjde, rytme og harmonier. Vi er tilbøjelige til at skelne mellem tre typer af musikalsk talent: at være i stand til at opfatte musik (musikalsk modtagelig), at være i stand til at gengive musik, og at være i stand til at skabe musik (musikalsk kreativitet). Man kan sammenligne forskellige faglige grupper, som udnytter deres musikalitet på en eller anden måde. Følgende er de mest almindelige:

At blive en god musikkritiker kræver musikalsk modtagelighed. Man bør være i stand til at opfatte musikken så godt, at man kan sammenligne flere forskellige fortolkninger og fortælle om dem, og hvad man finder mest smagfuld.

En god klassisk uddannet musiker vil desuden være i stand til at afkode et nodebillede nøjagtig også fremføre musikken på en 'musikalsk' måde. Heri ligger at tage hensyn til gældende opførelsespraksis samt at levendegøre musikken gennem rytmiske og dynamiske fortolkninger på en for lytteren og stykket tilfredsstillende måde.

Musikalsk kreativitet, evne til at skabe musik, er et vigtigt talent for at blive en god komponist og improvisator. Improvisation og sammensætning er tæt forbundet.

En god danser skal kunne omsætte musikken til bevægelse med hjælp fra danserens taktile forstand.

Reference 

Musik
Main-Donau-Kanalen

Main-Donau-Kanalen, eller Rhein-Main-Donau-kanalen eller Europakanalen, går fra floden Main ved Bamberg via Nürnberg over det europæiske vandskel til Kelheim (sydvest for Regensburg), hvor den møder Donaufloden. Kanalsystemet, der er 171 km langt, blev færdigbygget i 1992 og er en vigtig forbindelse mellem de vestlige og østlige flodsystemer. Den muliggør sejlads fra Nordsøen via Rhinen og Donau til Sortehavet i det østlige Rumænien.

Historie 
Nutidens Main-Donau-Kanal har to forgængere. Allerede Karl den Store fik i 793 bygget kanalen Fossa Carolina. I 1800-tallet gravedes Ludvigkanalen, som blev vedligeholdt frem til afslutningen af anden verdenskrig, men derefter gik i forfald. Ludvigkanalen blev aldrig nogen større succes dels på grund af mange sluser og dels på grund af mangel på vand.
År 1960 indledte man byggeriet og strækningen mellem Bamberg og Nürnberg blev indviet i 1972. Projektet var i 1970'erne og 1980'erne politisk omstridt, men det lykkedes endeligt i 1992 at færdigbygge hele strækningen.

Teknisk data 

Højdeforskellen fra Main ved Bamberg til kanalens højeste del – 175 m – klares med 11 sluser. Yderligere tre sluser sænker siden kanalen 51 meter ned til Altmühl-dalen ved Dietfurt. Floden Altmühl er desuden kanaliseret med to sluser for at udjævne yderligere 17 m højdeforskel frem til indløbet i Donau ved Kelheim.

Kanalen har en bredde på 55 meter og en dybde på 4 meter.

Kanalen kan også benyttes af fritidsbåde.

Eksterne henvisninger 
 
 Main-Donau-Kanal – Skibe rejser over bjerget 
 Hans Grüners Side om „Neuen Kanal“ ibilleder
 Main-Donau-Kanal – 10 år , Presseartikel i „Bayerischen Landeshäfen“ 
  Main-Donau Kanals historie, af Wilhelm Doni  
 RMD Wasserstraßen GmbH 
 Wasser- und Schifffahrtsamt Nürnberg 

Kanaler i Tyskland
Bayern
Frederick Herzberg

Frederick Irving Herzberg (18. april 1923 – 19. januar 2000) var en amerikansk arbejdspsykolog og professor i organisationsteori. Han er mest kendt for en omfattende undersøgelse af motivationsfaktorer i arbejdslivet, hans såkaldte To faktor teori fra 1959.

Herzbergs motivationsteori 
Gennem interview fandt han ud af, at tilfredshed og utilfredshed i arbejdslivet udspringer af forskellige forhold. Forhold, der skaber utilfredshed, skaber ikke automatisk tilfredshed, hvis de forbedres, allerhøjest fører de til en slags nul-stilling. Disse forhold kalder Herzberg for vedligeholdelsesfaktorer eller hygiejnefaktorer.

Tilfredshed og arbejdsglæde skabes af helt andre forhold. Dog er det sådan, at hvis de forhold, der skaber tilfredshed, ikke er i orden – medfører det ikke nødvendigvis utilfredshed. Disse forhold kalder Herzberg for motivationsfaktorer. 

Vedligeholdelsesfaktorer omfatter forhold, der vedrører rammerne omkring arbejdet fx lokaler, løn, fysiske rammer, kollegiale forhold etc.

Motivationsfaktorer omfatter forhold, der vedrører arbejdets indhold fx anerkendelse, ansvar, beslutninger mm.

Organisationsteori
Psykologer fra USA
Emeka Okafor

Chukwuemeka Ndubuisi "Emeka" Okafor (født 28. september 1982, i Houston, Texas, USA) er en amerikansk basketballspiller, der spiller som forward i NBA-klubben Washington Wizards. Han har spillet i klubben siden 2012. Tidligere har han spillet en årrække hos Charlotte Bobcats og New Orleans Hornets. I 2005 blev han kåret som NBA's bedste rookie (førsteårsspiller).

Landshold 
Okafor har spillet adskillige kampe for det amerikanske landshold, og var blandt andet med til at vinde bronze ved OL i Athen 2004. Okafor er en af de få spillere som har været med det amerikanske landshold, uden at have nogen NBA erfaring. En bedrift senere gentaget af Anthony Davis

Klubber 
 2004-2009: Charlotte Bobcats
 2009-2012 New Orleans Hornets
 2012-nu Washington Wizards

Eksterne henvisninger 

 Spillerinfo 

Basketballspillere fra USA
Personer fra Houston
Basketballspillere ved sommer-OL 2004
Olympiske bronzemedaljevindere fra USA
Medaljevindere ved sommer-OL 2004
Randy Rhoads

Randall William Rhoads, bedre kendt som Randy Rhoads, (6. december 1956 – 19. marts 1982) var en amerikansk guitarist, bedst kendt for sin rolle som lead guitarist i Ozzy Osbournes soloband. Før det spillede han en kort overgang i Quiet Riot. Rhoads regnes i dag for at være en af verdens bedste og mest indflydelsesrige guitarister. Han blev kendt for sin unikke spillestil, som var stærkt inspireret af klassisk guitar. Rhoads var med til at skrive flere af Osbournes bedst kendte sange, såsom "Crazy Train" og "Mr. Crowley", som begge var fra Osbournes debutalbum Blizzard of Ozz.

19. marts 1982 blev Rhoads som 25-årig dræbt i et flystyrt.

Fodnoter 

Guitarister fra USA
Heavy metal-musikere fra USA
Personer fra Californien
Omkomne ved flyulykker
Ræv (Det Gyldne Kompas)

En ræv er en fiktivt dyr i Philip Pullmans trilogi om Det gyldne kompas. Rævene er talende polarræve, mens deres ordforråd er meget lille. Klippegaster ynder at spise rævene. 

Det Gyldne Kompas
Fiktive dyr
Sebastian Telfair

Sebastian Telfair (født 9. juni 1985 i New York City, New York, USA) er en amerikansk basketballspiller, der spiller som point guard i NBA-klubben Toronto Raptors. Telfair kom ind i ligaen i 2004 og har tidligere spillet for Portland Trail Blazers,Boston Celtics,Minnesota Timborwolves og Phoenix Suns inden han i 2013 kom til Toronto.

Eksterne henvisninger 
 Spillerinfo

Basketballspillere fra USA
Personer fra New York
Ryan Gomes

Ryan Gomes (født 1. september 1982 i Waterbury, Connecticut, USA) er en amerikansk basketballspiller, der spiller som forward i NBA-klubben Los Angeles Clippers. Han kom ind i ligaen i 2005 og har tidligere repræsenteret Boston Celtics og Minnesota Timberwolves.

Klubber 
 2005-2007: Boston Celtics
 2007-2010: Minnesota Timberwolves
 2010-: Los Angeles Clippers

Eksterne henvisninger 

 Spillerinfo

Basketballspillere fra USA
Personer fra Connecticut
Liquid Tension Experiment

Liquid Tension Experiment (LTE) er et instrumentalt progressiv rock/metal band. Mike Portnoy (trommeslager i Dream Theater) grundlagde det i 1997 da han inviterede Jordan Rudess (som dengang var keyboardist i Dixie Dregs) og Tony Levin (bassisten i King Crimson) til at forme bandet. Mike Portnoy ville gerne have Dimebag Darrel med på guitar, men han havde travlt med andre ting. Ligeledes gik det da han spurgte Steve Morse og Jim Matheos. Endelig spurgte han guitaristen fra sit eget band John Petrucci som havde tid og de var klar til at gå i gang.

Jordan Rudess blev spurgt om han ville være Dream Theaters nye keyboardist efter et stykke tid med LTE og han takkede ja, og har været i Dream Theater siden. Mike Portnoy har siden sagt at der ikke kommer et nyt album med LTE da 3/4 af dem er i Dream Theater.

LTE har udgivet to albums; Liquid Tension Experiment (1998) og Liquid Tension Experiment 2 (1999). Desuden har de udgivet Spontaneous Combustions (2007) (på trods af Mike Portnoys udtalelser om ikke flere albums) – uden guitaristen John Petrucci da hans kone var ved at føde – under navnet Liquid Trio Experiment.

Værende nogle af de dygtigste indenfor hver deres felt er denne sammensætning genial, og deres musik er såvel som melodiøs og smuk (eks. State of Grace) også storslået (eks. Freedom of Speech) og teknisk imponerende (eks. Paradigm Shift). Man kan nævne keyboardist Rudess og guitarist Petrucci's unisoner (en melodi hvor de to instrumenter spiller helt ens og synkront) som en særligt imponerende ting, som de også flittigt bruger i Dream Theater. Desuden er de kendte for deres improvisationsevner. Meget af deres musik er blevet skrevet nærmest direkte fra et improviseret jam. Three Minute Warning på 27 minutter på deres første album er live fra studiet og er 100 % improviseret.

Medlemmer 
 Mike Portnoy – trommer
 John Petrucci – guitar
 Jordan Rudess – keyboard
 Tony Levin – bass/chapman stick

Rockgrupper fra USA
Jordan Farmar

Jordan Robert Farmar (født 30. november 1986 i Los Angeles, Californien, USA) er en amerikansk basketballspiller, der spiller som point guard i NBA-klubben New Jersey Nets. Han har tidligere spillet en årrække hos Los Angeles Lakers.

Klubber 
 2006-2010: Los Angeles Lakers
 2010-: New Jersey Nets

Eksterne henvisninger 

 Spillerinfo

Basketballspillere fra USA
Personer fra Californien
Peyton Sawyer

Peyton Elizabeth Sawyer er en fiktiv person fra tv-serien One Tree Hill.
Hun er den kreative og kunstneriske cheerleader, der er kæreste med skolens store basketballtalent Nathan Scott, i sæson 1. Senere er hun kæreste med Lucas Scott, halvbroren til Nathan Scott og i mellemtiden Jake Jagelski. 
I 5. sæson starter hun sit eget record label ved hjælp at Brooke's penge. Og hun ender sammen med Lucas, og de bliver gift. Og i sæson 6, venter hun også deres barn sammen. I sidste afsnit af sæson 6, tager Lucas, Peyton og deres baby Sawyer af sted i deres bil, for at opleve verden.

Eksterne henvisninger 
 

Fiktive personer fra USA
Personer i One Tree Hill
Barolo

Barolo er en italiensk vin produceret udelukkede på Nebbiolo-druer.
Den produceres i Cuneo-provinsen sydvest for byen Alba i Piemonte i kommunerne Barolo, Castiglione Falletto, Serralunga d'Alba og i dele af kommunerne Cherasco, Diano d'Alba, Grinzane Cavour, La Morra, Monforte d'Alba, Novello, Roddi og Verduno.
Kun vinmarker med passende hældning og orientering bruges til produktionen. Desuden må jordbundsforholdene være passende. Vinen anprises som vinens konge og kongernes vin.

Produktionsdata 

Vin
Drikke fra Italien